钦定古今图书集成/明伦汇编/闺媛典/第084卷 > 王氏
## 钦定古今图书集成/明伦汇编/闺媛典/第084卷 > 王氏

按《灵台县志》：王氏，双白里王养贵女。适陇州民。未一
月，以上元日归宁，为流贼所掳。贼执刀挟之，氏涕泣
骂不绝口，以求自毙。贼曰：“此烈妇也”，释之。氏归父家
曰：“我身虽全，我手已为贼执，自无生理。”夫至，佯笑谓
曰：“我遇变幸无恙，无辱，汝可急归，侍养高堂。”俟贼息，
遣人来迎。夫去，至夜自缢死，时崇祯四年。